Սեն-Տրոպե

Սեն-Տրոպե կամ Սեն-Տրոպեզ (ֆրանսերեն՝ Saint-Tropez, օքս.՝ Sant Tropetz, հաճախ հանդիպում են նաև Սան-Տրոպե, Սան-Տրոպեզ տարբերակները), միջերկրածովյան բուժավայր, Ֆրանսիայի հարավ-արևելքում՝ Պրովանս-Ալպեր-Լազուր ափ ռեգիոնում գտնվող համայնք, Վար դեպարտամենտը, Դարգինյան շրջանը, Սենտ-Մաքսիմ կանտոնը։ Լազուր ափի ամենահեղինակավոր հանգստավայրն է։ Համայնքի մակերեսը 11․8 կմ², բնակչությունը 4452 մարդ է (ըստ 2012 թվականի), բնակչության խտությունը՝ 398 մարդ/կմ²։ Պատմություն Ժամանակակից Սեն-Տրոպեի տեղում առաջին բնակավայրը հիմնվել է դեռևս Մ.թ.ա. 2-րդ դարում։ Քաղաքն իր ներկայիս անվանումն ստացել է ի պատիվ սուրբ Տրոպեզեյ Պիզանսկու, որը գլխատվել է 1-ին դարի 60-ական թվականներին Ներոնի կառավարման ժամանակ՝ քրիստոնիաների հալածանքների ընթացքում ներկայիս Պիզայի շրջանում։ Համաձայն եկեղեցական գրականության՝ նրա մարմինը աքլորի և շան հետ դրվել է հին նավակի մեջ, որն էլ հասել է ժամանակակից քաղաքի ափերին։ X դարում եղել է ծովահենների Ֆրակսիենթ էմիրության կազմում, 980-ական թվականներից՝ Ներքին Բուրգունդիա կոմսության կազմում։ Ծովափի պաշտպանության համար կոմսերի կողմից կառուցվեց փոքր ամրոց, որը վերակառուցված տեսքով պահպանվել է մինչև մեր օրեր։ XV դարի վերջին Սեն-Տրոպեն հանձնվել է Գրիմո բարոնների ընտանիքի մասնավոր սեփականությանը։ 1615 թվականի սեպտեմբերին քաղաք այցելեց Ճապոնիայից մի արշավախումբ սամուրայ Հասեկուրա Ցունենագի գլխավորությամբ։ Ենթադրվում է, որ այս դեպքը պատմության մեջ համարվում է ճապոնացիների և ֆրանսիացիների հետ առաջին կապը։ 1637 թվականի Ֆրանս-իսպանական պատերազմի ժամանակ բնակիչները հակահարված են տվել իսպանական գալեոնների ավելի քան 22 հարձակում։ Մինչև ներկա պահը դրա պատվին քաղաքում իրականացվում է ավանդական քայերթ։ 1892 թվականին նկարիչ Պոլ Սինյակը, հմայված այդ գեղանկարչական վայրով, տեղակայվեց Սեն-Տրոպե վիլլայում, նրա օրինակին հետևեցին այնպիսի հայտնի բազմաթիվ նկարիչներ, ինչպիսին են՝ Անրի Մատիսը, Պիեռ Բոնարը, Ալբեր Մարկեն, Անդրե Դերենը։ Նրանց ստեղծագործությունները ներկայացված են քաղաքի Աննոնսիադ գեղանկարչության թանգարանում։ 1920-1930-ական թվականներին Սեն-Տրոպե են այցելել աշխարհի նորաձևության հայտնի այնպիսի մարդիկ, ինչպիսին են՝ Կոկո Շանելը և Էլզա Սկիապարելլին։ Երկրորդ համաշխարհային պատերազմի ժամանակ քաղաքը համարվում էր հարավային Ֆրանսիա համախոհների ներխուժման կենտրոնը («Դրագուն» օպերացիա)։ 1950-ական թվականներին քաղաքը համարյա չէր տարբերվում այլ ձկնորսական բնակավայրերից և հանրության մեջ այդքան էլ հայտնի չէր։ Հարուստ մարդկան շրջանակում նոր հայտնություն ստացավ 1956 թվականին, երբ Սան-Տրոպեում նկարահանվեց հայտնի «Եվ Աստված ստեղծեց կնոջը» ֆիլմը Բրիժիտ Բարդոյի գլխավոր դերակատարմամբ։ Հետագայում քաղաքին հանրաճանաչություն ավելացրեց Լուի դը Ֆյունեսի գլխավոր դերակատարմամբ «Ժանդարմը Սան-Տրոպեից» կինոկատակերգության սերիան։ 1969 թվականին թողարկվեց «Լողավազան» (Ալեն Դելոն, Ռոմի Շնայդեր), որի գործողությունները տեղի են ունենում Սեն-Տրոպեում։ Ներկա պահին Սեն-Տրոպեի տնտեսության հիմքը զբոսաշրջությունն է։ Քաղաքում կա Արվեստի ժամանակակից թանգարան և XVI—XVII ամրոց, սակայն գլխավոր ուղղությունը՝ ծովափնյա հանգիստն է։ Քաղաքում կան նաև առողջության կենտրոններ, կինոթատրոններ, գրադարան և երիտասարդական կենտրոն։ Բնակչություն Համայնքի բնակչությունը 2011 թվականին կազմել է 4499 մարդ, իսկ 2012 թվականին՝ 4452 մարդ։Բնակչության դինամիկան․ Տնտեսություն 2010 թվականին 2719 աշխատունակ տարիքի մարդկանցից (15 միչև 64 տարեկան) 1983-ը եղել են գտնտեսապես ակտիվ, 736՝ պասիվ (ակտիվության ցուցանիշը 72,9%, իսկ 1999 թվականին՝ 74,1%)։ 1983 աշխատունակ բնակչությունից աշխատում էր 1736 մարդ (881 տղամարդ և 855 կին), 247-ը համարվում էր գործազուրկ (114 տղամարդ և 133 կին)։ 736 աշխատունակ պասիվ քաղաքացիներից 186-ը եղել են ուսանողներ կամ աշակերտներ, 248-ը՝ թոշակառուներ, իսկ ևս 302-ը պասիվ են եղել այլ պատճառներով։ 2010 թվականի ընթացքում համայնքում հաշվառվում էր 2761 հարկատու տնային տնտեսություններ, որտեղ ապրում էր 5394 մարդ։ Ընդ որում շահույթի միջինը կազմում էի 21423 եվրո մեկ հարկատուի հաշվով։ Պատկերասրահ Նշումներ Ծանոթագրություններ Արտաքին հղումներ мэрии коммуны Сен-Тропе